CELEX: 32009R1006
Language: hu
Date: 2009-09-16 00:00:00
Title: Az Európai Parlament és a Tanács 1006/2009/EK rendelete ( 2009. szeptember 16. ) az információs társadalomra vonatkozó közösségi statisztikákról szóló 808/2004/EK rendelet módosításáról (EGT-vonatkozású szöveg)

31.10.2009   
            
            
               HU
            
            
               Az Európai Unió Hivatalos Lapja
            
            
               L 286/31
            
         
      AZ EURÓPAI PARLAMENT ÉS A TANÁCS 1006/2009/EK RENDELETE
   
   (2009. szeptember 16.)
   az információs társadalomra vonatkozó közösségi statisztikákról szóló 808/2004/EK rendelet módosításáról
   (EGT-vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen 285. cikke (1) bekezdésére,
   tekintettel a Bizottság javaslatára,
   a Szerződés 251. cikkében meghatározott eljárásnak megfelelően (1),
   mivel:
   
               (1)
            
            
               A 808/2004/EK európai parlamenti és tanácsi rendeletben (2) meghatározott, az információs társadalomra vonatkozó statisztikák éves rendelkezésre bocsátása a rendelet hatálybalépésétől számított öt referenciaévre korlátozódik, és 2009-ben véget ér. Közösségi szinten azonban továbbra is szükség van arra, hogy az információs társadalom területén évenként koherens statisztikai információt bocsássanak rendelkezésre.
            
         
               (2)
            
            
               A 2005. márciusi Európai Tanács kiemelte a mindenkit befogadó információs társadalom kiépítésének fontosságát, amely az információs és kommunikációs technológiáknak a közszolgáltatásokban, a kis- és középvállalkozásokban és a háztartásokban való széles körű felhasználásán alapul.
            
         
               (3)
            
            
               A 2006. márciusi Európai Tanács elismerte annak alapvető jelentőségét, hogy a vállalkozások és igazgatási szervezetek produktívabban alkalmazzák az információs és kommunikációs technológiákat, és az új i2010 stratégia határozott végrehajtására hívta fel a Bizottságot és a tagállamokat. Ez a stratégia elősegíti a nyitott és versenyképes digitális gazdaság kialakulását, és kiemeli az információs és kommunikációs technológiáknak (IKT) a társadalmi befogadás és az életminőség hajtóerejeként betöltött szerepét. Mindemellett az IKT-kat a megújult lisszaboni növekedési és foglalkoztatási partnerség kulcsfontosságú tényezőjének tekintik.
            
         
               (4)
            
            
               2006 áprilisában a 2006/215/EK bizottsági határozattal (3) létrehozott i2010 magas szintű csoport megerősítette az i2010 teljesítményértékelési keretrendszert, amely számos kulcsmutatót megállapít az i2010 stratégia által célként kitűzött európai információs társadalom fejlődésének értékelésére.
            
         
               (5)
            
            
               A versenyképességi és innovációs keretprogram (2007–2013) létrehozásáról szóló, 2006. október 24-i 1639/2006/EK európai parlamenti és tanácsi határozat (4) segíti a Közösségben a versenyképesség és az innovációs kapacitás fokozását, a tudásalapú társadalom növekedésének előmozdítását és a kiegyensúlyozott gazdasági növekedésen alapuló fenntartható fejlődés fellendítését. Az említett határozat szerint a Közösségnek számos területen szilárd analitikai alapot kell kiépítenie a politika alakításának támogatása érdekében. A határozat által létrehozott keretprogram támogatja a hivatalos statisztikákon alapuló politikai elemzésekre irányuló fellépéseket.
            
         
               (6)
            
            
               Az e-integrációról Rigában 2006. június 11-én elfogadott miniszteri nyilatkozat befogadó jellegű információs társadalom kialakítására szólít fel. A nyilatkozat megfogalmazza az átfogó e-integráció kereteit, és olyan kérdésekkel foglalkozik, mint az idősödő társadalom, a földrajzi értelemben vett digitális szakadék, a hozzáférhetőség, a számítógépes ismeretek és tudás, a kulturális sokszínűség és a hozzáférhető online közszolgáltatások. A nyilatkozat arra hívja fel a Bizottságot, hogy támogassa az európai unión belül és kívül a tapasztalatgyűjtést és a tapasztalatok értékelését.
            
         
               (7)
            
            
               Az információs társadalom fejlődését értékelő mutatóknak, amelyek a Közösség politikai stratégiáiban is kifejezésre jutnak, mint például az i2010 stratégia i2010 teljesítményértékelési keretrendszere és annak a lisszaboni stratégia szerinti továbbfejlesztése, koherens statisztikai információn kell alapulniuk.
            
         
               (8)
            
            
               A 808/2004/EK rendelet módosításának figyelembe kell vennie az európai statisztikáról szóló, 2009. március 11-i 223/2009/EK európai parlamenti és tanácsi rendeletet (5).
            
         
               (9)
            
            
               E rendelet nyomán az e rendelet hatálybalépését megelőző helyzethez képest nem növekedhetnek a válaszadókra és a nemzeti statisztikai hivatalokra nehezedő azon terhek, amelyek az előírt mutatók számával vagy az interjú hosszúságával mérhetők a harmonizált statisztikák gyűjtése és átadása vonatkozásában.
            
         
               (10)
            
            
               A 808/2004/EK rendeletet ezért ennek megfelelően módosítani kell.
            
         
               (11)
            
            
               A 89/382/EGK, Euratom tanácsi határozattal (6) létrehozott statisztikai programbizottsággal konzultáltak,
            
         ELFOGADTA EZT A RENDELETET:
   1. cikk
   A 808/2004/EK rendelet a következőképpen módosul:
   
               1.
            
            
               a 3. cikk (1) bekezdésének helyébe a következő szöveg lép:
               „(1)   Az összeállítandó statisztikák az európai információs tér, a vállalati innováció és az európai információs társadalom kifejlesztésére irányuló közösségi politikai stratégiák teljesítményértékeléséhez – mint például az i2010 teljesítményértékelési keretrendszerhez és annak a lisszaboni stratégia szerinti továbbfejlesztéséhez – szükséges és a szerkezeti mutatók szempontjából hasznos információkat, valamint egyéb, az információs társadalom elemzése egységes alapjának létrehozásához szükséges információt tartalmaznak.”;
            
         
               2.
            
            
               a 6. cikk helyébe a következő szöveg lép:
               „6. cikk
               Az adatok feldolgozása, továbbítása és terjesztése
               (1)   A tagállamok – az európai statisztikáról szóló, 2009. március 11-i 223/2009/EK európai parlamenti és tanácsi rendeletnek (7) a bizalmas adatok továbbítására vonatkozó 21. cikkével összhangban – továbbítják a Bizottsághoz (Eurostat) az ebben a rendeletben és végrehajtási intézkedéseiben előírt adatokat és metaadatokat.
               (2)   A tagállamok az e rendeletben előírt adatokat és metaadatokat elektronikus formátumban továbbítják, összhangban a Bizottság és a tagállamok közötti megállapodásban meghatározott adatcsereszabvánnyal.
               (3)   A bizalmas adatok kezelésére és terjesztésére a 223/2009/EK rendelet V. fejezete vonatkozik.
            
         
               3.
            
            
               a 7. cikk helyébe a következő szöveg lép:
               „7. cikk
               A statisztika minősége és jelentések
               (1)   A tagállamok biztosítják a továbbított adatok minőségét.
               (2)   E rendelet alkalmazásában a 223/2009/EK rendelet 12. cikke (1) bekezdésében említett minőségértékelési szempontok alkalmazandók.
               (3)   A tagállamok évente a Bizottság (Eurostat) rendelkezésére bocsátanak egy, a közölt adatok minőségéről, valamint az esetlegesen elvégzett módszertani változtatásokról szóló jelentést. A jelentést az adatok átadását követő egy hónap elteltével kell átadni.”;
            
         
               4.
            
            
               az I. és II. melléklet helyébe e rendelet mellékletében szereplő szöveg lép.
            
         2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Strasbourgban, 2009. szeptember 16-án.
      
         
            az Európai Parlament részéről
         
         
            az elnök
         
         J. BUZEK
         
      
      
         
            a Tanács részéről
         
         
            az elnök
         
         C. MALMSTRÖM
         
      
   
   
      (1)  Az Európai Parlament 2009. április 2-i véleménye (a Hivatalos Lapban még nem tették közzé) és a Tanács 2009. július 13-i határozata.
   
      (2)  HL L 143., 2004.4.30., 49. o.
   
   
      (3)  HL L 80., 2006.3.17., 74. o.
   
   
      (4)  HL L 310., 2006.11.9., 15. o.
   
   
      (5)  HL L 87., 2009.3.31., 164. o.
   
   
      (6)  HL L 181., 1989.6.28., 47. o.
   
   
      (7)  HL L 87., 2009.3.31., 164. o.”;
   
      MELLÉKLET
      „
            I. MELLÉKLET
            1. Modul: Vállalkozások és az információs társadalom
            1.   Célok
            E modul célja a vállalatokra és az információs társadalomra vonatkozó statisztikák időben történő rendelkezésre bocsátása. Ez a modul a lefedettségre, az időszakra és rendszerességre, az érintett tárgykörökre, az adatszolgáltatás bontásaira és típusára, valamint a szükséges próbafelvételekre vagy megvalósíthatósági tanulmányokra vonatkozó követelményekhez biztosít keretrendszert.
            2.   Lefedettség
            Ez a modul az Európai Közösségben végzett gazdasági tevékenységek statisztikai osztályozásának (NACE REV. 2) C–N. és R. nemzetgazdasági ágán, valamint a 95. ágazaton belüli gazdasági tevékenységekre vonatkozik.
            A statisztikákat vállalkozási egységekre vonatkozóan állítják össze.
            3.   Az adatszolgáltatás időszaka és rendszeressége
            A statisztikákat 2004. május 20-tól számított tizenöt referenciaévig évente kell rendelkezésre bocsátani. Nem kell minden változót évente szolgáltatni; az egyes változók szolgáltatásának rendszerességét a 8. cikkben említett végrehajtási intézkedések keretében kell megállapítani, illetve kell arról megállapodni.
            4.   A statisztikák tárgya
            A szolgáltatandó változókat a tárgykörök alábbi jegyzékéről választják ki:
            
                        —
                     
                     
                        információs és kommunikációs technológiai (IKT) rendszerek és használatuk a vállalkozásokban,
                     
                  
                        —
                     
                     
                        az internet és egyéb elektronikus hálózatok használata a vállalkozásokban,
                     
                  
                        —
                     
                     
                        e-kereskedelem,
                     
                  
                        —
                     
                     
                        e-üzleti folyamatok és szervezési szempontok,
                     
                  
                        —
                     
                     
                        az IKT használata a vállalatokban abból a célból, hogy kormányzati és közigazgatási szervekkel információkat és szolgáltatásokat cseréljenek (e-kormányzat),
                     
                  
                        —
                     
                     
                        IKT-szakértelem a vállalkozási egységben és az IKT-ismeretek iránti szükséglet,
                     
                  
                        —
                     
                     
                        az IKT, az internet és egyéb elektronikus hálózatok, az e-kereskedelmi és az e-üzleti folyamatok használatának akadályai,
                     
                  
                        —
                     
                     
                        IKT-vel kapcsolatos kiadások és befektetések,
                     
                  
                        —
                     
                     
                        az IKT biztonsága és az IKT iránti bizalom,
                     
                  
                        —
                     
                     
                        az IKT használata és hatása a környezetre (zöld IKT),
                     
                  
                        —
                     
                     
                        az internethez és egyéb elektronikus hálózatokhoz való hozzáférés és ezek használata tárgyak és eszközök összekötéséhez (a tárgyak internete),
                     
                  
                        —
                     
                     
                        az olyan technológiákhoz való hozzáférés és ezek használata, amelyek bárhonnan bármikor csatlakozni tudnak az internethez vagy egyéb hálózatokhoz (mindenütt jelenlévő kapcsolat).
                     
                  Nem kell minden tárgykört évente vizsgálni.
            5.   Az adatszolgáltatás bontásai
            Nem feltétlenül kell minden bontást évente szolgáltatni; a szükséges bontást az alábbi jegyzékből kell elkészíteni, a statisztikai egységek jellegének, a statisztikai adatok várható minőségének és a teljes mintanagyságnak a figyelembevételével. A bontásokról a végrehajtási intézkedések keretében kell megállapodni:
            
                        —
                     
                     
                        méretkategória szerint,
                     
                  
                        —
                     
                     
                        NACE-címsor szerint,
                     
                  
                        —
                     
                     
                        régió szerint: a régiók szerinti bontás legfeljebb három csoportosításra korlátozódik.
                     
                  6.   Az adatszolgáltatás típusa
            A tagállamok összesített adatokat továbbítanak a Bizottságnak (Eurostat).
            7.   Megvalósíthatósági tanulmányok és próbafelvételek
            Ha jelentős új adatszolgáltatási követelményeket vezetnek be, vagy új, összetett mutatókat kérnek, a Bizottság az adatgyűjtés előtt megvalósíthatósági tanulmányokat vagy próbafelvételeket kezdeményez, amelyekben a tagállamok önkéntes alapon vesznek részt. E tanulmányok és felvételek az adott adatgyűjtés megvalósíthatóságát értékelik, összevetve az adatokhoz való hozzáférés előnyeit az adatgyűjtés költségeivel és a válaszadók terhelésével. E megvalósíthatósági tanulmányokkal vagy próbafelvételekkel kapott eredmények hozzájárulnak az új mutatók meghatározásához.
         
         
            II. MELLÉKLET
            2. Modul: Magánszemélyek, háztartások és az információs társadalom
            1.   Célok
            E modul célja a magánszemélyekre, a háztartásokra és az információs társadalomra vonatkozó statisztikák időben történő rendelkezésre bocsátása. Ez a modul a lefedettségre, az időszakra és rendszerességre, az érintett tárgykörökre, az adatszolgáltatás társadalmi–gazdasági háttérjellemzőire és típusára, valamint a szükséges próbafelvételekre vagy megvalósíthatósági tanulmányokra vonatkozó követelményekhez biztosít keretrendszert.
            2.   Lefedettség
            E modul a magánszemélyekről és a háztartásokról szóló statisztikákra vonatkozik.
            3.   Az adatszolgáltatás időszaka és rendszeressége
            A statisztikákat 2004. május 20-tól számított tizenöt referenciaévig évente kell rendelkezésre bocsátani. Nem kell minden változót évente szolgáltatni; az egyes változók szolgáltatásának rendszerességét a 8. cikkben említett végrehajtási intézkedések keretében kell megállapítani, illetve kell arról megállapodni.
            4.   A statisztikák tárgya
            A szolgáltatandó változókat a tárgykörök alábbi jegyzékéről választják ki:
            
                        —
                     
                     
                        a magánszemélyek és/vagy a háztartások hozzáférése az IKT-hez, és az IKT használata magánszemélyek által és/vagy a háztartásokban,
                     
                  
                        —
                     
                     
                        az internet és egyéb elektronikus hálózatok használata magánszemélyek által és/vagy háztartásokban különböző célokra,
                     
                  
                        —
                     
                     
                        az IKT biztonsága és az IKT iránti bizalom,
                     
                  
                        —
                     
                     
                        IKT-szakértelem és -készségek,
                     
                  
                        —
                     
                     
                        az IKT és az internet használatának akadályai,
                     
                  
                        —
                     
                     
                        az IKT használatának a magánszemélyekre és/vagy a háztartásokra gyakorolt, észlelt hatásai,
                     
                  
                        —
                     
                     
                        az IKT használata magánszemélyek által információk és szolgáltatások cseréje céljából, kormányzati és közigazgatási szervekkel (e-kormányzat),
                     
                  
                        —
                     
                     
                        az olyan technológiákhoz való hozzáférés és ezek használata, amelyek bárhonnan bármikor csatlakozni tudnak az internethez vagy egyéb hálózatokhoz (mindenütt jelenlévő kapcsolat).
                     
                  Nem kell minden tárgykört évente vizsgálni.
            5.   Az adatszolgáltatás társadalmi–gazdasági háttérváltozói
            Nem kell minden háttérváltozót évente szolgáltatni; a szükséges háttérváltozókat az alábbi jegyzékből kell kiválasztani, és azokról a végrehajtási intézkedések keretében kell megállapodni:
            
                        a)
                     
                     
                        a háztartásokra vonatkozó statisztikáknál:
                        
                                    —
                                 
                                 
                                    a háztartás típusa szerint,
                                 
                              
                                    —
                                 
                                 
                                    jövedelemcsoport szerint,
                                 
                              
                                    —
                                 
                                 
                                    régió szerint;
                                 
                              
                  
                        b)
                     
                     
                        a magánszemélyekre vonatkozó statisztikáknál:
                        
                                    —
                                 
                                 
                                    korcsoport szerint,
                                 
                              
                                    —
                                 
                                 
                                    nem szerint,
                                 
                              
                                    —
                                 
                                 
                                    iskolai végzettség szerint,
                                 
                              
                                    —
                                 
                                 
                                    foglalkoztatási helyzet szerint,
                                 
                              
                                    —
                                 
                                 
                                    tényleges családi állapot szerint,
                                 
                              
                                    —
                                 
                                 
                                    születési ország, állampolgárság szerint,
                                 
                              
                                    —
                                 
                                 
                                    régió szerint.
                                 
                              
                  6.   Az adatszolgáltatás típusa
            A tagállamok egyéni adatokat továbbítanak a Bizottságnak (Eurostat), amelyek azonban nem teszik lehetővé az érintett statisztikai egységek közvetlen azonosítását.
            7.   Megvalósíthatósági tanulmányok és próbafelvételek
            Ha jelentős új adatszolgáltatási követelményeket vezetnek be, vagy új, összetett mutatókat kérnek, a Bizottság az adatgyűjtés előtt megvalósíthatósági tanulmányokat vagy próbafelvételeket kezdeményez, amelyekben a tagállamok önkéntes alapon vesznek részt. E tanulmányok és felvételek az adott adatgyűjtés megvalósíthatóságát értékelik, összevetve az adatokhoz való hozzáférés előnyeit az adatgyűjtés költségeivel és a válaszadók terhelésével. E megvalósíthatósági tanulmányokkal vagy próbafelvételekkel kapott eredmények hozzájárulnak az új mutatók meghatározásához.
         ”